|  |
| --- |
| PRITARTA |
| Klaipėdos miesto savivaldybės |
| tarybos   |
| sprendimu Nr.   |

**TAIKOS SUTARTIS**

**CIVILINĖJE BYLOJE NR. 2-433-524/2014, KLAIPĖDOS APYGARDOS TEISMAS**

2014 m. liepos 23 d.

T1-181

Klaipėda

**Klaipėdos miesto savivaldybės administracija**, kodas 188710823, buveinė: Liepų g. 11, 91502 Klaipėda (toliau – **Ieškovė**), atstovaujama Savivaldybės administracijos direktorės Juditos Simonavičiūtės, veikiančios pagal Klaipėdos miesto savivaldybės tarybos \_\_\_\_\_\_\_\_\_\_\_\_\_ sprendimą Nr. T2-\_\_\_\_\_, ir **Oleg Ermak**, a. k. 3150466A004PB3, adresas: Nezaležnosti g. 93-77, Minskas, Baltarusijos Respublika (toliau – **Atsakovas**), kartu vadinamos Šalimis,

atsižvelgdamos į tai, kad Atsakovas nuo 2007-05-15 yra valstybinės žemės sklypo, adresu: Naujoji Uosto g. 5A, Klaipėda, 0,141 ha ploto (unikalus Nr. 2101/0010:18) (toliau – **Sklypas**), nuomininkas pagal 2007-02-23 Valstybinės žemės nuomos sutartį Nr. N21/2007-0022 (toliau – **VŽN Sutartis**);

atsižvelgdamos į tai, kad Atsakovas 2009-01-30 raštu „Dėl valstybinės žemės nuomos sutarties nutraukimo“ informavo Klaipėdos apskrities viršininko administraciją, kad nutraukia VŽN Sutartį nuo 2009-04-01 vadovaujantis Lietuvos Respublikos civilinio kodekso 6.565 straipsnio 1 dalimi;

atsižvelgdamos į tai, kad pastatai, esantys Sklype: administracinis pastatas (unikalus Nr. 2190-0004-1022), garažas (unikalus Nr. 2190-0004-1011), ūkinis pastatas (unikalus Nr. 2190-0004-1033) – yra įtraukti į 2007–2013 metų Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašus (Nr. 2190-0004-1011, 2190-0004-1033 – tik į 2012 metų) kaip apgriuvę, keliantys grėsmę žmonėms ir aplinkai, o teritorija yra neprižiūrima, pažymint, kad Sklype yra ir kiemo aikštelė (unikalus Nr. 2190-0004-1044), kuri į minėtus sąrašus neįtraukta;

atsižvelgdamos į tai, kad yra išduotas Klaipėdos miesto savivaldybės administracijos 2014‑07-14 rašytinis pritarimas statinio projektui Nr. RPP-31-140714-00129 (toliau – **Rašytinis pritarimas**) administracinio pastato (unikalus Nr. 2190-0004-1022) griovimo aprašui;

atsižvelgdamos į tai, kad Klaipėdos miesto apylinkės teismo 2011-04-08 sprendimu civilinėje byloje Nr. 2-86-794/2011 (Klaipėdos apygardos teismo 2012-02-03 nutartimi civilinėje byloje Nr. 2A-55-622/2012 sprendimas paliktas nepakeistas) iš Atsakovo Ieškovei priteistos sumos yra išieškomos antstolio Gintaro Kairio pagal 2012-08-06 vykdomąjį raštą;

siekdamos taikiai išspręsti kilusį ginčą, kuris nagrinėjamas Klaipėdos apygardos teisme, civilinės bylos Nr. 2-433-524/2014 (civilinio proceso Nr. 2-57-3-00754-2012-8) ir užkirsti kelią kilti ginčui dėl 2013 ir 2014 metų valstybinės žemės nuomos mokesčio (toliau – **VŽN Mokestis**);

susitarė ir sudarė šią Taikos sutartį:

1. **Dėl VŽN Mokesčio apskaičiavimo.**
	1. Šalys susitaria ir pripažįsta, kad VŽN Mokestis už Sklypą Atsakovui yra apskaičiuojamas atitinkamai laikotarpiais su nurodomomis sumomis:
		1. 2009-01-01–2009-04-01 laikotarpiu – VŽN Sutarties pagrindu, kaip Sklypo nuomininkui, suma – 26505 Lt (dvidešimt šeši tūkstančiai penki šimtai penki litai);
		2. nuo 2009-04-01 iki Atsakovo Sklype turimo nekilnojamojo turto perleidimo Klaipėdos miesto savivaldybei, atstovaujamai Ieškovės, momento,– kaip Sklypo naudotojui, suma – 68751,67 Lt (šešiasdešimt aštuoni tūkstančiai septyni šimtai penkiasdešimt vienas litas 67 ct).
	2. Atsakovas pripažįsta Ieškovės reikalavimus dėl 95256,67 Lt (devyniasdešimt penki tūkstančiai du šimtai penkiasdešimt šeši litai 67 ct) VŽN Mokesčio nepriemokos už Sklypo naudojimą už laikotarpį nuo 2009-01-01 iki Atsakovo Sklype turimo nekilnojamojo turto perleidimo Klaipėdos miesto savivaldybei, atstovaujamai Ieškovės, momento, o būtent:
		1. 60430 Lt (šešiasdešimt tūkstančių keturi šimtai trisdešimt litų) VŽN Mokesčio nepriemokos, susidariusios 2009-01-01–2012-12-31 laikotarpiu, kuri yra civilinio proceso Nr. 2-57-3-00754-2012-8 dalykas;
		2. 34826,67 Lt (trisdešimt keturi tūkstančiai aštuoni šimtai dvidešimt šeši litai 67 ct) VŽN Mokesčio nepriemokos, susidariusios laikotarpiu nuo 2013-01-01 iki Atsakovo Sklype turimo nekilnojamojo turto perleidimo Klaipėdos miesto savivaldybei, atstovaujamai Ieškovės, momento.
	3. Atsakovas įsipareigoja Taikos sutarties 1.2 papunktyje nurodytą sumą iki 2014-11-15 pervesti Ieškovei į AB DNB banko Klaipėdos skyriaus, banko kodas 40100, sąskaitą Nr. LT29 4010 0423 0008 0059, nurodant įmokos kodą VŽN Mokesčio nepriemokai – 3111, mokėjimo paskirtį – pagal Taikos sutartį.
	4. Atsakovui pavėlavus įnešti visą Taikos sutarties 1.2 papunktyje nurodytą sumą iki Taikos sutarties 1.3 papunktyje nurodyto termino (t. y. 2014-11-15), Ieškovė dėl nepadengtos VŽN Mokesčio nepriemokos turi teisę kreiptis į teismą prašydama išduoti vykdomąjį raštą.
	5. Ieškovė:
		1. atsisako reikalavimo dalies dėl 364163,33 Lt (trys šimtai šešiasdešimt keturi tūkstančiai vienas šimtas šešiasdešimt trys litai 33 ct) VŽN Mokesčio nepriemokos, susidariusios 2009-01-01–2012-12-31 laikotarpiu;
		2. atsisako reikalavimo dėl 23324,40 Lt (dvidešimt trys tūkstančiai trys šimtai dvidešimt keturi litai 40 ct) delspinigių už laikotarpį nuo 2009-11-16 iki 2012-11-21 priteisimo;
		3. atsisako reikalavimo dėl 5 (penki) procentų dydžio procesinių metinių palūkanų nuo bylos iškėlimo teisme iki teismo sprendimo visiško įvykdymo priteisimo;

1.5.4. patvirtina, kad šia Taikos sutartimi išsprendžiamos visos jos pretenzijos dėl VŽN Mokesčio mokėjimo pagal VŽN Sutartį už laikotarpį nuo 2009-01-01 iki teismo nutarties, kuria patvirtinama ši Taikos sutartis, įsiteisėjimo. Ieškovė patvirtina, kad pretenzijų dėl VŽN Mokesčio pagal VŽN Sutartį ir (ar) VŽN Mokesčio už Sklypo naudojimą mokėjimo už šiame papunktyje nurodytą laikotarpį Atsakovui neturi ir ateityje neturės.

* 1. Atsakovas:
		1. atsisako priešieškinio reikalavimo sumažinti pagal VŽN Sutartį mokėtiną VŽN Mokestį už laikotarpį nuo 2009-01-01 iki 2009-04-01 iki 7500 Lt (septyni tūkstančiai penki šimtai litų);
		2. atsisako priešieškinio reikalavimo priteisti iš Ieškovės Atsakovo turėtas bylinėjimosi išlaidas.
1. **Dėl nekilnojamojo turto perleidimo ir avarinės būklės likvidavimo.**
	1. Atsakovas šia Taikos sutartimi perleidžia Klaipėdos miesto savivaldybės nuosavybėn, o Klaipėdos miesto savivaldybė, atstovaujama Ieškovės, perima šį Atsakovo nuosavybės teise valdomą turtą, esantį Sklype (toliau – **Daiktai**):

|  |  |
| --- | --- |
| Pastatas – administracinis  | Unikalus Nr. 2190-0004-1022, Naujoji Uosto g. 5A, Klaipėda |
| Pastatas – garažas | Unikalus Nr. 2190-0004-1011, Naujoji Uosto g. 5A, Klaipėda |
| Pastatas – ūkinis pastatas | Unikalus Nr. 2190-0004-1033, Naujoji Uosto g. 5A, Klaipėda |
| Kiti statiniai (inžineriniai) – kiemo aikštelė | Unikalus Nr. 2190-0004-1044, Naujoji Uosto g. 5A, Klaipėda |

* 1. Šalys patvirtina, kad ši Taikos sutartis kartu yra priėmimo–perdavimo aktas, nuo kurios įsigaliojimo ir patvirtinimo Klaipėdos apygardos teisme momento Taikos sutarties 2.1 papunktyje aptarti Daiktai perleidžiami Klaipėdos miesto savivaldybei.
	2. Šalys susitaria, kad visas su Daiktų perdavimu susijusias išlaidas apmoka Atsakovas.
	3. Atsakovas įsipareigoja neatlygintinai Klaipėdos miesto savivaldybės vardu ne vėliau kaip per 6 (šešis) mėnesius nuo šios Taikos sutarties patvirtinimo Klaipėdos apygardos teismo nutartimi dienos pagal parengtą administracinio pastato (unikalus Nr. 2190-0004-1022) griovimo aprašą, kuriam yra išduotas Rašytinis pritarimas, savo lėšomis ir savo rizika nugriauti administracinį pastatą (unikalus Nr. 2190-0004-1022). Šalys susitaria ir pripažįsta, kad griovimo darbai apima visus griovimo, statybvietės ir Sklypo sutvarkymo darbus.
	4. Atsakovas įsipareigoja per 5 darbo dienas nuo šios Taikos sutarties pasirašymo pateikti Taikos sutarties 2.4 papunkčio įvykdymo užtikrinimą – Lietuvos Respublikoje ar užsienyje registruoto banko, draudimo bendrovės ar kredito unijos išduotą garantiją arba laidavimo raštą. Užtikrinimo vertė – 91000 Lt (devyniasdešimt vienas tūkstantis litų). Garantija ar laidavimas turi galioti visą Taikos sutarties galiojimo laikotarpį. Naudos gavėju nurodoma Ieškovė.
	5. Atsakovas įsipareigoja per 5 darbo dienas nuo Taikos sutarties 2.4 papunktyje nurodytų darbų atlikimo raštu informuoti Ieškovę apie įsipareigojimų įvykdymą.
	6. Šalys patvirtina, kad Klaipėdos miesto savivaldybės taryba 2014 m. \_\_\_\_\_\_\_\_\_\_\_\_\_ sprendimu Nr. T2-\_\_\_\_ įgalioja Atsakovą pagal teisės aktų nustatyta tvarka parengtą ir suderintą administracinio pastato (unikalus Nr. 2190-0004-1022) statinio projektą Nr. RPP-31-140714-00129 (griovimo aprašą), kuriam yra išduotas Rašytinis pritarimas, atlikti Taikos sutarties 2.1, 2.2 papunkčių pagrindu Klaipėdos miesto savivaldybei nuosavybės teise priklausančio administracinio pastato (unikalus Nr. 2190-0004-1022) griovimo darbus Atsakovo lėšomis.
	7. Ieškovė įsipareigoja:
		1. ne vėliau kaip per 30 (trisdešimt) dienų nuo Taikos sutarties 2.6 papunktyje nurodyto Atsakovo pranešimo gavimo dienos įvertinti atliktus administracinio pastato (unikalus Nr. 2190-0004-1022) griovimo darbus;
		2. priėmimo–perdavimo aktu priimti tinkamai atliktus administracinio pastato (unikalus Nr. 2190-0004-1022) griovimo darbus ir visą statybos darbų techninę dokumentaciją kartu su statinio projektu Nr. RPP-31-140714-00129 (administracinio pastato (unikalus Nr. 2190-0004-1022) griovimo aprašu) ir Rašytiniu pritarimu.
	8. Šalys susitaria, kad visas su administracinio pastato (unikalus Nr. 2190-0004-1022) griovimo darbais ir statybos darbų techninės dokumentacijos perdavimu susijusias išlaidas apmoka Atsakovas.
1. Šalys pripažįsta, kad šia Taikos sutartimi:
	1. išsprendžia ginčą, kilusį civiliniame procese Nr. 2-57-3-00754-2012-8;
	2. užkerta kelią kilti teisminiam ginčui ateityje dėl 2013 ir 2014 metų VŽN Mokesčio už Sklypo naudojimą.
2. Atsakovui nevykdant arba netinkamai vykdant įsipareigojimus pagal Taikos sutartį Ieškovė turi teisę kreiptis į teismą prašydama išduoti vykdomąjį raštą.
3. Šalys atsisako savo reikalavimų viena kitai dėl patirtų bylinėjimosi išlaidų priteisimo.
4. Šalys patvirtina, kad šia Taikos sutartimi nėra sprendžiami Klaipėdos miesto apylinkės teismo 2011-04-08 sprendimo civilinėje byloje Nr. 2-86-794/2011 (Klaipėdos apygardos teismo 2012-02-03 nutartimi civilinėje byloje Nr. 2A-55-622/2012 sprendimas paliktas nepakeistas) vykdymo klausimai. Atsakovas pripažįsta, kad Atsakovas privalo įvykdyti Klaipėdos miesto apylinkės teismo 2011-04-08 sprendimą civilinėje byloje Nr. 2-86-794/2011.
5. Teismo pašto išlaidas atlygina Atsakovas.
6. Šalys patvirtina, kad turi visus įgaliojimus, reikalingus Taikos sutarčiai pasirašyti ir vykdyti Taikos sutartimi prisiimtus įsipareigojimus.
7. Pasirašyta Taikos sutartis, kuriai sprendimu yra pritarusi Klaipėdos miesto savivaldybės taryba, įsigalioja nuo šios Taikos sutarties 2.5 papunktyje nurodyto Taikos sutarties 2.4 papunkčio įvykdymo užtikrinimo pateikimo Ieškovei dienos ir galioja iki tol, kol Šalys įvykdys visus savo įsipareigojimus pagal šią Taikos sutartį.
8. Šalys Taikos sutarties sąlygas visiškai suprato. Šalims žinomos Taikos sutarties sudarymo ir jos patvirtinimo bei civilinės bylos nutraukimo teisinės pasekmės, numatytos Lietuvos Respublikos civilinio kodekso 6.983­–6.985 straipsniuose ir Lietuvos Respublikos civilinio proceso kodekso 42, 87, 94, 140, 293, 294 ir 584 straipsniuose.
9. Šalys, atsižvelgdamos į Lietuvos Respublikos civilinio proceso kodekso 140 straipsnio 3 dalį, šioje Taikos sutartyje išreiškia prašymą ir prašo gerbiamo Teismo rašytinio proceso tvarka patvirtinti šią Taikos sutartį ir nutraukti civilinę bylą Nr. 2-433-524/2014, nagrinėjamą Klaipėdos apygardos teisme.
10. Ši Taikos sutartis sudaryta 3 (trys) egzemplioriais, lietuvių kalba. Po vieną egzempliorių pasilieka šią Taikos sutartį pasirašiusios Šalys, vienas teikiamas Teismui tvirtinti.

|  |  |
| --- | --- |
| **Ieškovė**Klaipėdos miesto savivaldybės administracijaKodas 188710823Buveinė: Liepų g. 11, Klaipėda | **Atsakovas**Oleg ErmakAsmens kodas 3150466A004PB3Adresas: Nezaležnosti g. 93-77, Minskas, Baltarusijos Respublika |
| A. s. Nr. LT294010042300080059AB DNB bankasTel. (8 46) 39 60 08, faks. (8 46) 41 00 47 |  |
| Savivaldybės administracijos direktorė *A. V.*Judita Simonavičiūtė |  |

|  |
| --- |
| E. Deltuvaitė, tel. 39 60 762014-07-21 |